Referat frå fagteam-møte F1 22.1.02

Til stades:  Vigdis Vangsnes, Sissel Lilletvedt, Oddrun  Øwre, Vivian Gullberg, Synnøve Haugen, Thormod Stangenes, Brit Aalberg Husebø, Margrethe Jernes,  Øyvind Bjørkås, Bjørn Bjørlykke

Hilde Karin Bjørgen  og Morten Imsland  melde  forfall. 

Sak 1  Kulturstien: Synspunkt og drøftingar 

Studentane synest i følgje evalueringane  å vera godt nøgde med  kultutsi-opplegget.  Det same inntrykket har også faglærarane. Eit gjennomgåande ankepunkt er likevel at kulturstiopplegget  kom  litt for mykje opp i  juleførebuingane i barnehagane. Når det gjeld studentane sine evalueringar  av  framtidige kulturstiar og andre prosjekt, bør dei bli lagde inn på Fronter så dei vert tilgjengelege for alle. 

Sak 2  Samgangen mellom fagstudium og praksis: Synspunkt og drøftingar
Det vart framheva  at Fronter  fremjar  kontakten  mellom  studentar, faglærarar og  praksisbarnehagane, men  frå barnehagehald vart det sagt at dei ikkje har god nok innføring og trening i å kommunisera gjennom Fronter. 

Frå faghald vart det framheva  at  det  ikkje let seg gjera å smelta saman  fag og praksis, men at det likevel er viktige område der faga  og praksisbarnehagane  kan arbeida saman  slik de har vore gjort t.d. i stiprosjektet. I ei spissformulering kan ein seia  at faga er for store for praksis, og at praksis er eit for stort felt for faga.  Ut frå ein slik tankegang er det fornuftig  at  faga  let vera å pressa seg inn på praksisfeletet  i til alle tider, og at faga samtundes  i visse periodar får arbeida  ut frå sin indre systematikk utan  tversgåande  og overordna problemstillingar. 

Det vart også sagt at det kunne vera  liten  fagleg substans i  visse presentasjonar av prosjekt. Det er kort og godt for lita fagleg tyngde i prosjekta.  Men det vart også understerka at prosjektarbeid kan vera verdifulle  kunnskapsbyggjande arenaer. 

Sak 3 Planskisse for fagperioden veke 7-12

Det vert lagt opp til ein fagperiode som omfattar  veke 7, 8, 10, 12. 

Tysdag i veke 12 vert torgdag.  Bjørn og Synnøve m.fl. har ansvaret for  å planleggja denne perioden.         

Sak 4. Ymse

a. Studentane spør om dei kan få dekka ekstra utgifter  i samband med praksis. Det konkrete spørsmålet galdt om dei kunne få dekka kursavgifter til kurs som barnehagen arrangerer.  Studieleiar sa at skulen i utgangspunktet ikkje dekkjer slike utgifter, men  at ein i slike høve må vurdera kvart enkelt tilfelle. 

b. Ped-met reiste spørsmålet om dei i praksisperioden kunne få gje ei studentoppgåve  som ville tøya seg utover i fagperioden.  Det vart av andre understreka at  slike oppgåver må avgrensast og at refleksjonsnotata  bør gjerast  ferdig i veke 5-6, men  kan leverast inn i veke 7 .  
Referent: Bjørn Bjørlykke
